અમિતાભ બચ્ચન અને રેખાના અફૅરની ચર્ચાએ એક વખતે બહુ નામના મેળવી હતી . અહીં સુધી કે રેખાના પગલે અમિતાભના પરિણીત જીવનમાં અનેક વાર વાવાઝોડું આવ્યું , પણ જયા બચ્ચનના સરળ સ્વભાવે અમિતાભ - જયાની જોડી સલામત રહી અને આજે આટલા વર્ષે પણ જીવનના અનેક પડાવો સાથે પસાર કરી ચુકેલા અમિતાભ - જયાનો પોતાનો સુખી પરિવાર છે . આમ છતાં અમિતાભ - રેખાના પ્રેમની આગ ક્યારેય ઠંડી પડી નહીં અને રહી - રહીને આ આગના તણખલા મીડિયાને ક્યાંકને ક્યાંક દેખાઈ જ આવે છે . હવે અમિતાભ - રેખાની એક નવી તાજી તસવીર સામે આવી છે . થોડાંક જ દિવસ અગાઉ વિમાનમાં લેવાયેલી આ તસવીર છે કે જેમાં એક પાયલૉટ અમિતાભ બચ્ચન સાથે બેસી તસવીર ખેંચાવી રહ્યો છે અને પાછળ બેઠેલા રેખાએ મોઢુ ફેરવી લીધું છે . રેખા અમિતાભ સાથેના પ્રવાસની તસવીરમાં કેદ નહોતા થવા માંગતા . તેથી તેમણે વિમાનની તેવી બારી બાજુ મોઢું ફેરવ્યું છે કે જે બંધ છે . નોંધનીય છે કે રેખા અને અમિતાભ બચ્ચનનો જન્મ દિવસ આ જ મહીને આવવાનો છે . રેખાનો જન્મ દિવસ 10મી ઑક્ટોબરે હોય છે , જ્યારે અમિતાભનો 11મી ઑક્ટોબરે . આ તસવીર જોયા બાદ લોકો અટકળો લગાવી રહ્યાં છે કે જન્મ દિવસ અગાઉની આ કોઈ પ્રી - પ્લાનિંગ તો નથી . અમિતાભ બચ્ચન અને રેખા ક્યારેય કોઈ જાહેર મંચ ઉપર એક - બીજા સાથે વાત નથી કરતાં અને મીડિયા પણ આ બંને વિશે વાતો કરતા ખચકાય છે , પણ આ તસવીર જોયા બાદ કદાચ અમિતાભે હવે મીડિયા સમક્ષ ખુલાસો આપવો જ પડશે કે તેઓ રેખા સાથે એક જ ફ્લાઇટમાં કેવી રીતે પહોંચી ગયાં ? આવો તસવીરો સાથે જાણીએ વઘુ વિગતો :